OpenLLM-France/wikimedia huggingface dataset:
# Gat salvatge africà

El gat salvatge africà (Felis lybica) és una espècie de fèlid. Sembla que divergiren d'altres espècies fa uns 131.000 anys. Alguns exemplars de F. lybica foren domesticats per primer cop fa uns 10.000 anys al Pròxim Orient i són els avantpassats del gat domèstic. S'han descobert restes de gats domèstics en tombes humanes de fa 9.500 anys a Xipre.

## Descripció física

El gat salvatge africà té un pelatge que va del marró sorra al gris groguenc, amb ratlles negres a la cua. El seu pèl és més curt que el del gat salvatge europeu. També és considerablement més petit: la longitud del seu cap i el seu cos varia entre 45 i 75 centímetres, té una cua que fa entre 20 i 38 centímetres i el seu pes oscil·la entre 3 i 6,5 quilograms.

## Hàbitat i distribució geogràfica

Es troba a l'Àfrica i a l'Orient Mitjà, en una àmplia varietat d'hàbitats: estepes, sabanes, boscos i matollars.

## Comportament

Es tracta d'una animal principalment nocturn i crepuscular. Quan s'enfronta, el gat salvatge africà estufa el seu pèl per semblar més gran i intimidar el seu oponent. Durant el dia, en general, s'amaga en arbustos, encara que de vegades està actiu quan els dies són foscos i ennuvolats. El territori d'un mascle coincideix amb el d'algunes femelles, el qual defensa contra els intrusos. Són territorials i solen presentar grups d'un mascle amb poques femelles.

### Alimentació

Per caçar, s'apropa a la seva presa lentament i l'ataca saltant-hi al damunt quan es troba prou a prop (aproximadament un metre). El gat salvatge africà s'alimenta principalment de ratolins, rates i altres petits mamífers, encara que quan se'n presenta l'oportunitat, també s'alimenta d'ocells, rèptils, amfibis i insectes.

### Reproducció

Les femelles pareixen entre 2 i 6 gatons (3 de mitjana), sovint en caus o forats a terra. El període de gestació té una durada d'entre 56 i 69 dies. Els gatons neixen cecs i necessiten la completa atenció de la mare. La majoria neixen a l'estació humida, quan hi ha prou aliment, es queden amb la seva mare durant 5 o 6 mesos i són fèrtils després del primer any.

## Referències

* ↑ «The Near Eastern Origin of Cat Domestication». [Consulta: juny 2001]. (anglès)
* ↑ Kingdon, Jonathan. East African Mammals: Carnivores. University of Chicago Press, 1988. ISBN 0-226-43721-3. (anglès)
* ↑ Study Traces Cat's Ancestry to Middle East (anglès)
* ↑ www.nic.funet.fi (anglès)

## Bibliografia

* Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0. (anglès)

## Enllaços externs

* IUCN/SSC Cat Specialist Group – African wild cat (en inglés) Arxivat 2012-04-08 a Wayback Machine.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Marco Coledan

Marco Coledan (Motta di Livenza, Treviso, Vèneto, 22 d'agost de 1988) és un ciclista italià, professional des del 2012. Combina el ciclisme en pista, amb la carretera. Actualment corre a l'equip Trek-Segafredo.

## Palmarès en ruta

* 2009
** Vencedor d'una etapa del Giro del Friül-Venècia Júlia

### Resultats al Giro d'Itàlia

* 2012. 153è de la classificació general
* 2015. 163è de la classificació general
* 2016. 129è de la classificació general
* 2018. 146è de la classificació general

## Palmarès en pista

* 2006
** Campió d'Europa júnior en Persecució
* 2008
** Campió d'Itàlia de persecució
* 2009
** Campió d'Itàlia de persecució
* 2010
** Campió d'Itàlia de persecució per equips
* 2012
** Campió d'Itàlia de persecució
** Campió d'Itàlia de puntuació
* 2013
** Campió d'Itàlia de persecució
** Campió d'Itàlia de persecució per equips
** Campió d'Itàlia en Derny
* 2014
** Campió d'Itàlia de persecució
** 1r als Sis dies de Fiorenzuola d'Arda, amb Alex Buttazzoni

### Resultats a la Copa del Món

* 2013-2014
** 1r a Manchester, en Persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Fuencisla Clemares Sempere

Fuencisla Clemares Sempere (Madrid, 1974) és una directiva madrilenya, directora general de Google a Espanya i Portugal des de 2016.
Va estudiar Empresarials a la Universitat de Navarra i MBA a l'IESE a Barcelona. El 2000, va començar a treballar en la consultora McKinsey. El 2009, després d'haver treballat dos anys en Carrefour com a directora de compres i al capdavant de la divisió de Casa i Llar, va entrar a treballar en Google Espanya com a directora de retail i béns de consum. Al novembre de 2016, va ser nomenada directora general de Google a Espanya i Portugal. El 2017, va ser guardonada per la ‘Federació Espanyola de Dones Directives, Executives, Professionals i Empresàries' en la categoria Lideratge Dona Directiva.

## Referències

* ↑ José Luis Roca, Juan Fernández. «Fuencisla Clemares: «Tinc por d'anar sola pel carrer»». El Periódico, 04-03-2020. [Consulta: 16 abril 2021].
* ↑ «Google nombra a Fuencisla Clemares directora general en España y Portugal». El País, 28-10-2016 [Consulta: 8 març 2018].
* ↑ «Fuencisla Clemares» (en castellà). El País, 17-11-2017 [Consulta: 9 abril 2018].
* ↑ Llavina, Xantal. «Fuencisla Clemares: "M'agradaria que Google tingués seu a Barcelona"». Catalunya Ràdio. [Consulta: 16 abril 2021].
* ↑ «Premios FEDEPE» (en castellà). Federació Espanyola de Dones Directives, Executives, Professionals i Empresàries. Arxivat de l'original el 22 de febrero de 2019. [Consulta: 25 febrer 2019].
# Fèlix Sánchez Bas

Fèlix Sánchez Bas (nascut el 13 de desembre de 1975) és un entrenador de futbol català, actualment responsable de la selecció de futbol de Qatar.
Ha passat la major part de la seva carrera a Qatar, primer amb les seleccions juvenils fins a ser nomenat entrenador de la selecció sènior el 2017. El seu equip va guanyar la Copa Asiàtica de l'AFC 2019 i va ser semifinalista a la Copa d'Or de la CONCACAF 2021.

## Carrera

Entrenador juvenil del FC Barcelona, Sánchez es va traslladar a Qatar el 2006 i es va incorporar a l'Aspire Academy. L'any 2013, va ser nomenat entrenador de la selecció sub-19 de Qatar, i va guanyar l'any següent el campionat sub-19 de l'AFC.
El 3 de juliol de 2017, després d'una etapa amb els sub-20 i sub-23, Sánchez va substituir Jorge Fossati al capdavant de l'equip sènior. En el seu debut el 16 d'agost, va guanyar 1-0 contra Andorra en un amistós al St George's Park d'Anglaterra. L'equip va acabar l'any sense classificar-se per a la Copa del Món de la FIFA 2018, i va ser eliminat de la fase de grups de la 23a Copa del Golf Aràbic.
Sánchez va liderar Qatar al títol de la Copa Asiàtica de l'AFC per primera vegada al torneig del 2019, després d'haver guanyat els tres partits de grups i els partits d'eliminatòria, inclosa una victòria per 3-1 sobre Japó a la final, marcant 19 gols i encaixant només una vegada. El maig d'aquell any, va signar un nou contracte fins a la Copa del Món de la FIFA 2022, a Qatar. Setmanes després, l'equip va ser convidat a la Copa Amèrica 2019 al Brasil, quedant noquejat al grup. Al desembre, a la 24a Copa del Golf Aràbic a casa seva, l'equip va arribar a les semifinals.
Qatar també va ser convidat a la Copa d'Or de la CONCACAF 2021 als Estats Units, on els amfitrions els van eliminar per 1-0 a les semifinals. Al final de l'any, el seu equip va arribar a les semifinals de la Copa Àrab inaugural de la FIFA a casa seva, finalment va acabar tercer.

## Palmarès

Qatar sub-19
* Campionat AFC sub-19: 2014
Qatar
* Copa d'Àsia AFC: 2019

## Referències

* ↑ «Fèlix Sánchez, de la cantera culé a la catarí» (en castellà). Sport, 27-11-2013. [Consulta: 17 maig 2018].
* ↑ «Felix Sanchez replaces Jorge Fossati as Qatar coach». Goal, 03-07-2017. [Consulta: 17 maig 2018].
* ↑ , 17-08-2017.
* ↑ , 06-09-2017.
* ↑ , 30-12-2017.
* ↑ «Qatar stun Japan with 3-1 win to be crowned Asian Cup champions». The Guardian, 01-02-2019. [Consulta: 5 febrer 2019].
* ↑ (en castellà) , 06-05-2019.
* ↑ , 23-06-2019.
* ↑ , 09-12-2019.
* ↑ «Gyasi Zardes' late strike lifts US over Qatar into record 12th Gold Cup final». The Guardian, 30-07-2021.
* ↑ «Qatar 1 Algeria 2 - Highlights». , 15-12-2021.
* ↑ «Qatar seal third place at Fifa Arab Cup with shootout joy against Egypt in Doha». The National, 18-12-2021.

## Enllaços externs

* Fitxa a Soccerway.com
# Félix Tshisekedi

Félix Antoine Tshisekedi Tshilombo (Kinshasa, 13 de juny de 1963) és un polític congolès, actual president de la República Democràtica del Congo des del 25 de gener de 2019. És el líder de la Unió per la Democràcia i el Progrés Social (UDPS), el partit més antic i més gran de la República Democràtica de Congo. És el fill d'Étienne Tshisekedi, qui també fou Primer ministre i cap de l'oposició del país.

## Presidència

Félix Tshisekedi va guanyar les eleccions generals de 2018, tot i les acusacions d'irregularitats de diverses organitzacions de control electoral i d'alguns partits de l'oposició. La seva victòria fou confirmada pel Tribunal Constitucional de la RDC després que un altre polític de l'oposició, Martin Fayulu, denunciés que Tshisekedi havia fet un pacte amb el seu predecessor, Joseph Kabila. Les eleccions de 2018 van ser la primera transició pacífica del poder a la RCD des de la seva independència de Bèlgica, el 1960.
Com que tant el Parlament com els governs provincials són gestionats per la coalició Front Comú per Congo (FCC), alineada amb Kabila, el poder de gestió de Tshisekedi per governar o fins i tot per decidir un nou Primer ministre va ser limitat durant els primers sis mesos com a president. Després d'un fallit intent de nomenar el seu soci de coalició Vital Kamerhe com a primer ministre, el va nomenar cap de Gabinet. No fou fins al maig 2019 que va arribar a un acord amb el grup parlamentari alineat amb Kabila per designar Sylvestre Ilunga com a nou Primer ministre de la RDC. Finalment doncs, el 27 de juliol de 2019 van finalitzar les negociacions i es va poder constituir un nou gabinet.

## Referències

* ↑ «Félix Tshisekedi investi candidat du parti historique d'opposition UDPS en RDC» (en francès). Voice of America, 31-03-2018. [Consulta: 25 maig 2018].
* ↑ (en francès) , 15-06-2017.
* ↑ «RDC : Félix Tshisekedi s'installe dans le bureau présidentiel» (en francès). JeuneAfrique.com. [Consulta: 25 maig 2019].
* ↑ «DR Congo rebels cement alliance». BBC News, 27-06-2002 [Consulta: 25 setembre 2011].
* ↑ Experienced technocrat to head government of the Democratic Republic of Congo. Deutsche Welle, 21 May 2019
* ↑ DR Congo rivals forge government pact 7 months after polls Arxivat 2019-12-29 a Wayback Machine.. News24, 27 July 2019
# Malaltia de Krabbe

La malaltia de Krabbe o leucodistròfia de cèl·lules globoides és deguda a l'acumulació d'agregats de cèl·lules globoides en la substància blanca del cervell, i té un patró d'expressió de tipus autosòmica recessiva.

## Genètica

El gen de la galactosilceramida, normalment conegut com a galactocerebròsid β-galactosidasa (símbol GALC), es troba en el cromosoma 14 braç q23.3-32.1, ocupant 56 kb i compost per 17 exons que codifiquen a 669 àcids amino-glicoproteïnes. L'activitat deficient de la galactocerebròsid β-galactosidasa dona com a resultat la malaltia de Krabbe.

## Clínica

Aquesta malaltia és ràpidament progressiva i invariablement fatal abans del final del segon any. Hi ha una forma d'aparició en els adults d'aquesta malaltia que és caracteritzada per ceguera, demència i paraparèsia espàstica. Els símptomes de la forma infantil es manifesten al voltant dels 2 als 12 mesos d'edat. La manifestació clínica de la malaltia de Krabbe està limitada al sistema nerviós. A més de la presència de cèl·lules globoides hematògenes del llinatge dels macròfags, hi ha gairebé una pèrdua total de mielina i oligodendròglia així com gliosis astrocítiques. La malaltia progressa ràpidament a greus deterioracions psicomotores. Els bebès es converteixen en eixelebrats, es queden cecs i normalment sords, i no tenen contacte amb el seu entorn. No hi ha tractament per la forma infantil de la malaltia. El trasplantament de medul·la òssia ha estat efectiu en pacients amb la mínima afectació neurològica.

## Referències

* ↑ Espinosa, Patricio S.; Smith, Charles D. Focus on Neuroimaging: Neurology Self-Assessment (en anglès). Lippincott Williams & Wilkins, 2012, p. 71. ISBN 1451148410.
* ↑ Fenichel, Gerald M. Neurología pediátrica clínica: un enfoque por signos y síntomas (en castellà). Elsevier España, 2006, p.129. ISBN 8481749036.
* 1 2 «Krabbe Disease» (en anglès). National Marrow Donor Program. Arxivat de l'original el 2013-06-02. [Consulta: 8 juny 2013].

## Enllaços externs

* Fundació Stennis
* sitio myspace Fundació Stennis
* Fundació Hunter Hope
* http://www.krabbes.com/trevors_trouble/scholarship.htm
* http://liamsmemorialfoundation.org/
# Geometria absoluta

S'anomena geometria absoluta al sistema axiomàtic que depèn dels primers quatre postulats d'Euclides, i no del cinquè, és a dir, el de les rectes paral·leles. Engloba, per tant, la part comuna de la geometria euclidiana i de la geometria hiperbòlica. De fet, les primeres 28 proposicions d’Elements només empren aquests quatre. La geometria el·líptica i, en particular, l'esfèrica, no són geometries absolutes, ja que reemplacen el quint postulat per un altre. El terme geometria absoluta fou introduït per János Bolyai el 1832.

## Vegeu també

* Geometria afí
* Geometria no euclidiana
* Cinquè postulat d'Euclides

## Bibliografia

* Weisstein, Eric W., de Euclides.html «EuclidsPostulates» a MathWorld (en anglès).

## Referències

* ↑ Reventós i Tarrida, Agustí. Geometria axiomàtica. Institut d'Estudis Catalans, 2000, p. 9. ISBN 8492583940, 9788492583942.
# Cristian Moreni

Cristian Moreni (Asola, Llombardia, 21 de novembre de 1972) va ser un ciclista italià, professional des del 1998 fins al 2007. En el seu palmarès destaca una etapa al Giro d'Itàlia de 2000 i una altra a la Volta a Espanya del 1999. També es va proclamar Campió d'Itàlia en ruta el 2004.
Durant del Tour de França de 2007, va donar positiu en un control per Testosterona,. Va ser exclòs de la cursa i posteriorment va ser sancionat per dos anys, cosa que va suposar la fi de la seva carrera esportiva.

## Palmarès

* 1995
** 1r a la Coppa Ciuffenna
* 1996
** Vencedor d'una etapa a la Volta al Táchira
* 1999
** Vencedor d'una etapa a la Volta a Espanya
* 2000
** Vencedor d'una etapa al Giro d'Itàlia
* 2001
** Vencedor d'una etapa a la Volta a Castella i Lleó
* 2003
** 1r al Giro del Vèneto
** Vencedor d'una etapa al Regio-Tour
* 2004
** Campió d'Itàlia en ruta
** Vencedor d'una etapa a la Ruta del Sud
* 2005
** Vencedor d'una etapa al Tour de l'Ain

### Resultats al Giro d'Itàlia

* 2000. Abandona. Vencedor d'una etapa
* 2002. 28è de la classificació general
* 2003. Abandona
* 2004. 25è de la classificació general
* 2005. 53è de la classificació general
* 2006. Abandona (7a etapa)

### Resultats a la Volta a Espanya

* 1998. Abandona
* 1999. 54è de la classificació general. Vencedor d'una etapa
* 2000. 65è de la classificació general
* 2001. 68è de la classificació general
* 2003. 49è de la classificació general
* 2004. Abandona (18a etapa)

### Resultats al Tour de França

* 2002. 66è de la classificació general
* 2006. 44è de la classificació general
* 2007. Exclòs per dopatge

## Referències

* ↑ «Y el siguiente es... Moreni». El Mundo Deportivo, 25-07-2007 [Consulta: 6 setembre 2014].
* ↑ «Christian Moreni, dos años de suspensión». El Mundo Deportivo, 23-11-2007 [Consulta: 6 setembre 2014].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# MuLinux

muLinux és una minidistribució de Linux que cap en un disquet i opera des d'aquest, en la memòria RAM, encara que pot ser instal·lada en el disc dur, pot usar-se des d'una computadora que tingui una disquetera i un processador compatible amb Intel.
muLinux té diverses aplicacions:
* Educació
* Reparació de sistemes
* Utilitzar equips vells (maquinari antics)

## Algunes característiques

* Es pot usar en computadors sense ports de Cd-rom, només amb una disquetera.
* Utilitza la memòria, la qual cosa implica que pot o no ser instal·lada.
* Pot ser instal·lada en el disc dur.
* Usa el sistema d'arxius Ext2.
* Comandos bàsics propis de GNU/Linux.
* La capacitat de guardar les dades de configuració de l'usuari en ell.
* Es pot connectar a Internet i permet accés a serveis comuns de la xarxa com a correu electrònic, ftp i http.
* Es pot descarregar 12 disquets amb aplicacions addicionals com a cercadors web, el sistema X Window, Samba, etc.

## Desavantatges

* No és apropiat per configurar múltiples usuaris.
* La seva èmfasi no és usar els programes més recents, per que té components antics, com el nucli 2.0.36.

## Requisits del sistema

muLinux solament requereix un maquinari mínim, per tant, probablement s'executarà en molts ordinadors completament obsolets però que àdhuc funcionin. Algunes computadores de mitjans els anys 80 o de principis dels 90 poden necessitar memòria SIMM addicional per tenir suficient RAM però, de totes maneres, els requeriments són sol una mica més alts que els de Windows 3.1, així que una computadora que encara funcioni, on va poder córrer Windows 3.1 quan va sortir en 1992, és probable que sigui capaç de manejar una unitat de disc dur.
Per a la instal·lació de muLinux cal:
* 4 MB de RAM si corre des d'un disc dur.
* 16 MB de RAM si és iniciat des de disquets, pot iniciar-se des d'un disquet amb sol 8 MB.
* Prop de 20 MB d'espai en el disc dur.
* Un processador Intel 80386 o posterior.

## Vegeu també

* GNU/Linux

## Referències

* ↑ «Wayback Machine», 01-10-2006. Arxivat de l'original el 2006-10-01. [Consulta: 1r desembre 2017].
* ↑ «MuLinux Home Site: muLinux version 13r2», 14-09-2008. Arxivat de l'original el 2008-09-14. [Consulta: 1r desembre 2017].
* ↑ «muLinux: a single-floppy disk Linux». [Consulta: 1r desembre 2017].

## Enllaços externs

* Lloc web oficial del projecte (anglès)
* muLinux: una breu introducció (anglès)
# Llista Nacional

La Llista Nacional (hebreu: רשימה ממלכתית‎, Rexima Mamlakhtit) fou un partit polític d'Israel. Tot i que fou fundat per David Ben-Gurion, un dels pares de l'esquerra israeliana, el partit és un dels predecessors del modern Likud, el principal partit de dreta d'Israel.

## Història

La Llista Nacional havia estat creada per Ben-Gurion abans de les eleccions de 1969 després que el seu antic partit, Rafi, s'hagués fusionat en l'Alineació en contra dels seus desitjos.
El nou partit va obtenir quatre escons a la setena Kenésset, i Ben Gurion entrà a la Kenésset acompanyat de Meir Avizohar, Isser Harel i Yigal Hurvitz. Durant la legislatura, Avizohar va anar-se'n a L'Alineació i va deixar el partit amb tres escons. Ben-Gurion va dimitir de la Kenésset el 1970, i va ser substituït per Zalman Shoval.
Sense el lideratge de Ben Gurion, el partit va començar a desintegrar-se. Abans de les eleccions de 1973, es va unir a l'aliança Likud formada per Herut, el Partit Liberal (que antigament s'havien aliat en el Gahal), el Centre Lliure i el Moviment pel Gran Israel. La nova aliança va obtenir 39 escons, amb Hurvitz i Shoval elegits a la Kenésset a la seva llista. El 1976, la Llista Nacional es va fusionar amb el Moviment pel Gran Israel i el Centre Independent (escindit del Centre Lliure) per formar la facció La'am dins Likud i va deixar d'existir com a entitat independent.

### Refundació

El partit es va refundar breument durant la novena Kenésset després que Hurvitz, Shoval i Yitzhak Peretz deixessin Likud per crear Rafi - Llista Nacional el 26 de gener de 1981. El 19 de maig Shoval i Hurvitz van marxar per establir Telem amb Moshe Dayan, mentre que Peretz reanomenà el partit Rafi abans de reincorporar-se a Likud el 27 de maig. A continuació, Peretz es va separar dels altres dos per recrear la Llista Nacional. Tot i això, el partit reconstituït només va durar 12 dies, ja que Peretz es va incorporar al Likud.
El 1983, Hurvitz es va apartar de Telem per establir Rafi - Llista Nacional, que després va rebatejar com a Ometz.

## Enllaços externs

* Llista Nacional a la pàgina web de la Kenésset
# Llista Democràtica de Natzaret

La Llista Democràtica de Natzaret (en àrab القائمة الديموقراطية للناصرة, al-Qāʾima ad-Dīmuqraṭiyya li-n-Nāṣira; en hebreu רשימה דמוקרטית של נצרת, Reiximà Demoqràtit xel Natsrat) fou un partit polític d'Israel, l'únic partit dels àrabs d'Israel que va obtenir representació a la Kenésset a les eleccions legislatives d'Israel de 1949. El partit, patrocinat pel Mapai de David Ben-Gurion, rebia el seu nom per la població de Natzaret, de majoria àrab. Fou una de les llistes satèl·lit àrabs creades amb la finalitat de captar vots àrabs i incloure els àrabs israelians en el funcionament de l'Estat per tal de demostrar que jueus i àrabs podien coexistir pacíficament.
Es presentà a les eleccions de 1949 i va obtenir l'1,7% dels vots i dos escons, que foren per als seus caps Amin-Salim Jarjora i Seif el-Din el-Zoubi. El partit va ser patrocinat pel Mapai que, com Ben-Gurion, estava disposat a incloure els àrabs d'Israel en el funcionament de l'Estat per tal de demostrar que jueus i àrabs podrien coexistir pacíficament i productiva, i durant la dècada de 1950 el Mapai va patrocinar d'altres partits àrabs. Com a resultat de l'associació, el partit formà part de les coalicions que es van formar per al primer i segon governs durant la primera Kenésset.
El partit no es presentà a les eleccions del 1951, encara que el-Zoubi va ser escollit en la Llista Democràtica dels Àrabs Israelians. Jarjora no va tornar a la Kenésset, però va esdevenir alcalde de Natzaret, el 1954, càrrec que va ocupar fins a ser reemplaçat per el-Zoubi el 1959.

## Referències

* ↑ Jiryis, Sabri. The Arabs in Israel. Nova York: Monthly Review Press, 1976, p. 164. ISBN 0-85345-377-2.  "Mapai's decision to become politically active among the Arabs was undertaken with some hesitation. There was nothing in its history or ideology to attract the Arabs or win their support. For a start, the party did not even accept Arabs as ranking members, on the grounds that no Arab could be a loyal member of a Zionist party. The party's "experts" on Arab affairs soon suggested solutions, however, for these and other difficulties. Arab participation would be in the form of special lists drawn up before each election on the basis of residence and religious sect from among the party's hangers on. The party machine would undertake financial and influential support of these lists, thus "freeing" then from having to set up their own political apparatus. The allegiance of the successful candidates to the party and their support for the party's position would thus be guaranteed."

## Enllaços externs

* Història del partit a la pàgina web de la Kenésset
# Endemol

Endemol és una companyia de producció televisiva amb base als Països Baixos, pertanyent a Mediaset, Goldman Sachs i John de Mol amb subsidiaris i aliances d'empreses a 23 països, incloent el Regne Unit, Estats Units, Argentina, Mèxic, Espanya, Itàlia, Alemanya, Polònia i els Països Baixos, així com en diversos països de Llatinoamèrica, l'Índia, Sud-àfrica i Austràlia.

## Produccions
### Reality shows

* Big Brother
* Operación Triunfo / Star Academy / The One
* Extreme Makeover: Home Edition
* The Games
* La Granja (The Farm)
* Only Fools on Horses
* Bar Wars
* Cuestión de Peso

### Programes de jocs

* 1 vs. 100
* BrainTeaser
* Trato Hecho (Deal or No Deal) (Allá Tú)
* Eliminator
* Fear Factor
* In The Grid
* Midnight Money Madness
* Participation TV
* Show Me the Money
* The Last Passenger
* Call TV
* Ani Tore! EX

### Late shows

* Crónicas Marcianas

### Shows infantils

* The DJ Kat Show 1985 - 1993
* Mighty Truck of Stuff
* Bel's Boys
* Roar!

## Enllaços externs

* (anglès) Endemol
* (anglès) Endemol Estats Units Arxivat 2015-06-27 a Wayback Machine.
* (anglès) Endemol Regne Unit
* (anglès)(castellà) Endemol Argentina Arxivat 2021-01-26 a Wayback Machine.